[{"text_idx": "#000004", "text": "Datblygu prosiect Doethuriaeth gydag Ymddiriedolaeth GIG Felindre i gefnogi creu fframwaith yn seiliedig ar werthuso arloesedd gweithredoedd ac addysg cleifion, sy\u2019n canolbwyntio ar ddatblygu technolegau Deallusrwydd Artiffisial (AI). Ceisia\u2019r prosiect ddatblygu cyfres o feini prawf ar sail gwerthoedd, sy\u2019n ymgorffori gwerthoedd cleifion a dinasyddion yn y gwerthusiad. Mae\u2019r gwaith hwn yn cefnogi cenhadaeth Gofal Canser Felindre i \u2018ddarparu\u2019r gofal gorau i gleifion, addysg ac ymchwil o\u2019r radd flaenaf\u2019, er mwyn deall, disgrifio a mesur y cysyniad o \u2018werth\u2019 mewn gofal canser, a chasglu safbwyntiau cleifion a\u2019r cyhoedd."}, {"text_idx": "#000005", "text": "Gan gydweithio a\u0302 Phillip Webb, Cyfarwyddwr Cynllunio Strategol, a\u2019r Athro Peter Barrett-Lee, cyfarwyddwr clinigol Ymddiriedolaeth GIG Felindre ar y pryd, cyflwynwyd a dyfarnwyd cais o raglen KESS II sy\u2019n galluogi Prifysgolion i weithio gyda chwmni\u0308au i gynnal prosiectau ymchwil cydweithredol a hyfforddiant sgiliau uwch. Cafodd Rebecca Summers, nyrs gymwys a ddychwelodd i Gymru\u2019n ddiweddar, ar o\u0302l cwblhau cwrs Meistr ym Mhrifysgol Brookes Rhydychen, gyda\u2019r uchelgais o ddatblygu gyrfa mewn economeg iechyd ansoddol ac ymchwil gwasanaethau iechyd, ei recriwtio i\u2019r prosiect."}, {"text_idx": "#000007", "text": "Mae\u2019r prosiect Doethuriaeth newydd ddechrau ei ail flwyddyn, gyda nifer o gyflwyniadau wedi\u2019u gwneud i bwyllgorau Canolfan Ganser Felindre, gan gynnwys ei phanel cleifion a\u2019r cyhoedd. Cafodd gwaith Rebecca ei ddewis i\u2019w gyflwyno yng nghynhadledd Doethuriaeth KESS II yn Hwngari yn ystod Gwanwyn 2019, a chafodd ei gyflwyno yng nghyfarfod Grw\u0302p Economegwyr Iechyd Cymru (WHEG) ym mis Hydref 2019. Mae allbynnau\u2019n cael eu paratoi ar gyfer cam cychwynnol y gwaith sy\u2019n disgrifio gofal ar sail gwerth o safbwynt uwch arweinwyr barn a gweithwyr proffesiynol gofal iechyd."}, {"text_idx": "#000008", "text": "\u201cRwy\u2019n creu fframwaith gwerthuso ar gyfer y lleoliad gofal canser yn seiliedig ar werthoedd ystod eang o randdeiliaid gofal iechyd. Ar o\u0302l llywio camau cynllunio\u2019r prosiect, mae\u2019n braf gweithio gyda chyfranogwyr mewn ymdrech i siapio eu gwasanaeth gofal iechyd. Mae trafodaethau ar ofal iechyd a chyflwyno gofal iechyd yn bwysicach nac erioed, ac mae\u2019r prosiect hwn yn amserol iawn fel cyfrwng i gleifion, gofalwyr a\u2019r cyhoedd leisio eu barn a chydweithio i siapio gwasanaeth gofal iechyd ar gyfer y dyfodol, sy\u2019n cael ei werthfawrogi gan bawb\u201d Rebecca Summers, myfyriwr doethuriaeth."}, {"text_idx": "#000009", "text": "Rydym yn gweithio mewn partneriaeth a\u0302"}]